Bacin Rai—Sa’ad da Wani Ya Bata Mana Rai (Kolosiyawa 3:13)
SASHE NA 1 Zan Nemo Wanda Ya Bata
SASHE NA 2 Alhini—Muna Fuskantar Takura a Kowane Bangare
SASHE NA 3 Bacin Rai—Sa’ad da Wani Ya Bata Mana Rai
SASHE NA 4 Alhakin Laifi—“Ka Tsarkake Ni Daga Zunubina”
SASHE NA 5 Ku Komo “Wurin Makiyayi da Mai tsaron Rayukanku”
KA KARANTA A Abua Afrikaans Albanian Amharic Armenian Australian Sign Language Aymara Azerbaijani Azerbaijani (Cyrillic) Baoule Basque Bassa (Kamaru) Bengali Bicol Bislama Boulou Bulgarian Cambodian Catalan Cebuano Chichewa Chilean Sign Language Chinese (Traditional) Chinese Mandarin (Simplified) Chitonga Chitonga (Malawi) Chitumbuka Chiyao Cibemba Cinyanja Colombian Sign Language Croatian Czech Damara Dangme Danish Douala Drehu Dutch Edo Efik Estonian Ewe Faransanci Fijian Finnish Finnish Sign Language French Sign Language Ga Galician Georgian German Girka Gokana Greenlandic Guarani Gujarati Gun Haitian Creole Hausa Herero Hiligaynon Hindi Hiri Motu Hungarian Ibanci Ibrananci Icelandic Iloko Indonesian Indonesian Sign Language Isoko Italian Italian Sign Language Japanese Japanese Sign Language Kannada Karen (S'gaw) Kazakh Khana Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Korean Sign Language Krio Kwangali Kwanyama Lamba Larabci Latvian Lenje Lingala Lithuanian Lomwe Luganda Lunda Luo Macedonian Macua Malagasy Malay Malayalam Maltese Mambwe-Lungu Marathi Marshallese Mauritian Creole Maya Mexican Sign Language Mixe Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Ngabere Niuean Norwegian Nyaneka Nyungwe Nzema Okpe Oromo Ossetian Otetela Pangasinan Papiamento (Curaçao) Persian Peruvian Sign Language Pidgin (Kamaru) Polish Polish Sign Language Portuguese Portuguese (Portugal) Punjabi Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Russian Sign Language Samoan Sango Sena Sepedi Serbian Sesotho (Lesotho) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Kwango) Swati Swedish Tagalog Tahitian Tamil Tatar Telugu Thai Tigrinya Tiv Tongan Totonac Tshiluba Tshwa Tsonga Turanci Turkish Turkmen Twi Tzotzil Ukrainian Umbundu Urdu Urhobo Uruund Uzbek Valencian Venda Venezuelan Sign Language Vietnamese Wallisian Waray-Waray Wolaita Xhosa Yarbanci Yaren Kurame na Amurka Zande Zapotec (Isthmus) Zimbabwe Sign Language Zulu
Ka Komo ga Jehobah
SASHE NA UKU
Bacin Rai—Sa’ad da Wani Ya Bata Mana Rai
Wata Kirista mai suna Linda ta ce: “Wata ’yar’uwa a cikin ikilisiyarmu ta zarge ni da sace kuɗinta. Da wasu a cikin ikilisiyar suka ji labarin, sai suka soma goyon bayanta. Daga baya, ’yar’uwar ta gaya mini cewa ta sami bayani da ya nuna cewa ban saci kuɗinta ba. Ko da yake ta roƙi gafara, na ji kamar ba zan iya gafarta mata ba saboda yanayin da ta sa ni a ciki.”
AN TAƁA ɓata maka rai kamar yadda aka ɓata wa Linda rai? Abin baƙin ciki, wasu sukan bar halin wasu ya sa su yi sanyin gwiwa a ibadarsu ga Jehobah. Hakan ya taɓa faruwa da kai?
Babu Wanda Zai Iya “Raba Mu da Ƙaunar Allah”
Hakika, idan wani ɗan’uwa ya yi abin da ya ɓata mana rai, yakan yi mana wuya mu gafarta masa. Hakan ba abin mamaki ba ne don ya kamata Kiristoci su ƙaunaci juna. (Yohanna 13:34, 35) Mukan yi baƙin ciki sosai idan wani ɗan’uwa ya ɓata mana rai.—Zabura 55:12.
Littafi Mai Tsarki ya ce a wani lokaci Kiristoci sukan ɓata wa juna rai. (Kolosiyawa 3:13) Idan wani ɗan’uwa ko wata ’yar’uwa ta ɓata mana rai, bi da wannan yanayin yadda ya kamata ba zai zama da sauƙi ba. Shin mene ne ya kamata mu yi? Ga wasu ƙa’idodin Littafi Mai Tsarki guda uku da za su taimaka mana:
Ubanmu na sama ya san abin da ke faruwa. Jehobah yana lura da duk abubuwan da ke faruwa kuma hakan ya haɗa da duk wani rashin adalci da aka yi mana da kuma wahalar da muke sha a sakamakon haka. (Ibraniyawa 4:13) Ƙari ga haka, Jehobah ba ya jin daɗi sa’ad da muke shan wahala. (Ishaya 63:9) Ba zai taɓa yarda “ƙunci, ko raɗaɗi” ko wani abu, ko kuma wani bawansa ya “raba mu da ƙaunar Allah” ba. (Romawa 8:35, 38, 39) Ya kamata sanin hakan ya sa mu yi ƙudiri cewa babu wani abu ko wani mutum da zai raba dangantakarmu da Jehobah, ko ba haka ba?
Gafarta wa mutum ba ya nufin amincewa da laifinsa. Idan muka gafarta wa waɗanda suka yi mana laifi, hakan ba ya nufin cewa abin da suka yi yana da kyau ko kuma muna ɗaura musu gindi. Jehobah ba ya amincewa da zunubi, amma yana gafarta wa mutane idan yin hakan ya dace. (Zabura 103:12, 13; Habakkuk 1:13) Jehobah yana gaya mana mu riƙa gafarta wa mutane domin yana so mu yi koyi da shi. Ba ya “fushi har abada.”—Zabura 103:9; Matta 6:14.
Za mu amfani kanmu idan muna gafarta wa mutane. Ta yaya? Ka yi la’akari da wannan misalin. A ce ka miƙa hannunka kana ɗauke da dutse da bai da nauyi sosai. Wataƙila ba za ka gaji ba idan ka riƙe shi na ɗan lokaci. Amma idan ka daɗe kana riƙe da shi fa? Babu shakka, hannunka zai soma yi maka zafi! Hakan ba ya nufin cewa dutsen ya ƙara nauyi, amma idan ka riƙe dutsen na tsawon lokaci, za ka ji kamar ya ƙara nauyi. Hakazalika, idan muka ci gaba da riƙe mutum a zuciya, za mu ƙara ɓata wa kanmu rai. Shi ya sa Jehobah ya ƙarfafa mu mu riƙa gafarta wa mutane da suka yi mana laifi. Hakika, za mu amfani kanmu idan muna gafarta wa mutane.—Misalai 11:17.
Za mu amfani kanmu idan muna gafarta wa mutane
“Na Ji Kamar Jehobah Yana Magana da Ni”
Mene ne ya taimaka wa Linda kada ta riƙe ’yar’uwar da ta yi mata laifi a zuciya? Ta ɗauki wasu matakai kuma ta yi bimbini a kan dalilan da Littafi Mai Tsarki ya bayar na gafartawa. (Zabura 130:3, 4) Abin da ya ƙarfafa Linda shi ne sanin cewa Jehobah zai gafarta mana idan muka gafarta wa mutane da suka yi mana laifi. (Afisawa 4:32–5:2) Sanin hakan ya taimaka mata sosai kuma ta ce: “Na ji kamar Jehobah yana magana da ni.”
Da shigewar lokaci, Linda ta daina fushi kuma ta gafarta wa ’yar’uwar, yanzu su abokai ne na kud da kud. Linda ta ci gaba da hidimarta ga Jehobah. Ka kasance da tabbaci cewa Jehobah yana son ya taimaka maka ka yi hakan.
Wata ‘yar’uwa mai suna Marie ta ce: “Sa’ad da na bar kungiyar Jehobah, na yi fushi sosai da ‘yan’uwa da nake ganin sun bata mini rai. Amma da na karanta littafin nan Ka Kusaci Jehovah, sai na tuna cewa Jehobah nagari ne kuma yana ƙaunata. Yayin da na ci gaba da karanta littafin, sai na soma ƙaunar Jehobah kuma.” An tattauna dalilan da suka sa Jehobah yake gafarta wa mutane da yadda yake yin hakan da kuma yadda za mu yi koyi da shi a babi na 26 da 30 na littafin. Za a sami wannan littafin a
https://assetsnffrgf-a.akamaihd.net/assets/a/rj/HA/wpub/rj_HA_lg.jpg